Παγκόσμιο Πρωτάθλημα Ράλι

Τα πρώτα χρόνια

Το πρώτο παγκόσμιο πρωτάθλημα ράλι έγινε το 1973, με πρώτο αγώνα στο Μόντε Κάρλο. Το Alpine Reanult, ήταν το πρώτο αυτοκίνητο που νίκησε στην ιστορία του Παγκοσμίου πρωταθλήματος. Ύστερα όμως, το αυτοκίνητο της Lancia, το Lancia Stratos κατάφερε να αναδείξει ως πρωταθλήτρια κατασκευαστών για τρεις συνεχόμενες σεζόν τη Lancia. Από το 1980, το WRC βράβευε και τον οδηγό που νικούσε τον αγώνα με αποτέλεσμα να δημιουργηθεί το Παγκόσμιο πρωτάθλημα ράλι οδηγών.

Η Εποχή της Group B

Η δεκαετία του '80, ήταν "αφιερωμένη" στην Group B. Η Group B, αποτελούνταν από αμάξια με ισχυρούς υπερτροφοδοτούμενους κινητήρες και τετρακίνηση. Το αμάξι που ξεχώρισε όμως ήταν αυτό της Audi quattro. Είχε κάνει μεγάλη επιτυχία, σε αυτήν την κατηγορία κατακτώντας δύο πρωταθλήματα κατασκευαστών το 1982 και το 1984, επίσης και οι οδηγοί του αυτοκινήτου στάθηκαν τυχεροί, κερδίζοντας και αυτοί δύο πρωταθλήματα: το 1983 ο Χάνου Μίκολα και το 1984 ο Στιγκ Μπλόμκβιστ. Έχει περάσει και μια γυναίκα από το τιμόνι του Audi, η Γαλλίδα, Μισέλ Μούτον η οποία έφτασε πολύ κοντά στο να πάρει τον παγκόσμιο τίτλο του 1984. Πέρα από τις επιτυχίες όμως, υπήρχαν και θάνατοι όπως αυτός του Ατίλιο Μπετέργκα όπου τράκαρε το 1985, με ενα Lancia 037, σε ηλικία 32 ετών. 
Το 1986, έκανε την εμφάνιση του, το μοντέλο της Lancia Delta S4, το οποίο για εκείνη την εποχή, ήταν ένα πολύ γρήγορο αυτοκίνητο. Άλλη μια χρονιά που, υπήρχε ένα μοιραίο περιστατικό. Αυτό ήταν στο Ράλι Πορτογαλίας, όπου τρεις θεατές σκοτώθηκαν και 30 τραυματίστηκαν εξαιτίας του οδηγού, Χοακίν Σάντος ο οποίος έχασε τον έλεγχο του αυτοκινήτου του. Επίσης, την ίδια χρονιά ένας άλλος οδηγός, ο Τοιβόνεν και ο συνοδηγός του, ο Σέρτζιο Σέστο, βρέθηκαν αντιμέτωποι με τον θάνατο όπου ο ένας πέθανε (ο συνοδηγός), όταν το αυτοκίνητο τους βρέθηκε στον γκρεμό. Λόγω των πολλών ατυχημάτων και θανάτων, η Ζίν - Μαρί Μπαλέστρε, η οποία ήταν η διευθύντρια της Ομοσπονδίας του Μηχανοκίνητου Αθλητισμού (FISA), κατήργησε την κατηγορία των αυτοκινήτων Group B.

Η Εποχή της Group A

Έτσι, μετά την απαγόρευση των αυτοκινήτων Group B, άρχισε μια νέα εποχή: Αυτή της Group A. Αρχικά, το WRC "σχεδίαζε" να ασχοληθεί με αυτοκίνητα της κατηγορίας "S", αλλά απορρίφθηκε αυτή η απόφαση. Η Εποχή της Group A, διήρκεσε περίπου 7-10 χρόνια. Σε εκείνη την κατηγορία, έκαναν την εμφάνιση τους τα αυτοκίνητα της Σουμπαρού, της Μιτσουμπίσι και ξανά της Τογιότα. Η κατασκευάστρια της Τογιότα, είχε στο ρόστερ της τον Ισπανό οδηγό, τον Κάρλος Σάινζ, παίρνοντας δύο τίτλους το 1990 και το 1992. Το 1993, ο Σάινζ έφυγε και τον αντικατέστησε ο Κανκούνεν, ο οποίος κέρδισε την ίδια χρονιά τον τέταρτο του τίτλο, και τον πρώτο της Τογιότα (κατασκευαστών). Στα μέσα της δεκαετίας του 1990, οι επιτυχίες των Σουμπαρού και Μιτσουμπίσι ήταν μεγάλες. Η Σουμπαρού είχε στη διάθεση της, τον Κόλιν Μακ Ρέι και κέρδισε τον πρώτο του τίτλο, και για τρεις συνεχόμενες χρονιές τον τίτλο κατασκευαστών η Σουμπαρού. (1995 -1998). Από το 1996 μέχρι και το 1999, ο Τόμμι Μάκινεν, έγινε νέος παγκόσμιος πρωταθλητής και ο πρώτος οδηγός με τρεις συνεχόμενους τίτλους.

Η Εποχή των WRC

Από το 1997, τα αυτοκίνητα WRC  αντικατέστησαν τα αυτοκίνητα της κατηγορίας "Α". Τέλος εποχής και για το Group A. Επιστρέφει ακόμη μία εταιρεία, η Πεζό η οποία τελευταία φορά είχε αγωνιστεί στην κατηγορία "B", με το Πεζό - 205. Αυτή τη φορά επέστρεψαν με νέο μοντέλο, το Πεζό 206. Επίσης, εντάχθηκαν και νέοι επαγγελματίες οδηγοί. Ανάμεσα τους και ο Μάρκους Γκρόνχολμ, ο οποίος συνεργάστηκε άψογα με την εταιρεία της Πεζό. Επίσης, η Σιτροέν μπαίνει ως κατασκευάστρια στο Παγκόσμιο πρωτάθλημα Ράλι. Το Φορντ κάνει για πρώτη χρονιά, την εμφάνιση του με το μοντέλο της Ford Focus RS, που έκανε και αυτό επιτυχίες, χάρη στον Κόλιν Μακ Ρέι. Τα τελευταία χρόνια, πρωταθλήτριες ομάδες κατασκευαστών βγαίνουν οι: Φορντ και Σιτροέν.

Τηλεόραση

Στην Ελλάδα, το WRC έχει εμφανιστεί στην Ελλ. Τηλεόραση και (το οποίο μετέδωσε το Ράλι Ακρόπολις. Επίσης, η Nova δείχνει μετά το τέλος του κάθε ράλι, στιγμιότυπα.
Στο εξωτερικό, προβάλλονται επίσης στιγμιότυπα στο Eurosport και σε κανάλια άλλων χωρών. Συνολικά, το WRC "καλύπτει" 186 χώρες. Επίσης, στο εξωτερικό, υπάρχει μια εκπομπή η "WRC All Access", που δείχνει πράγματα που αφορούν, την εμπειρία του WRC.

Ραδιόφωνο

Ραδιοφωνική κάλυψη, υπάρχει στα Αγγλικά και βρίσκεται στην επίσημη ιστοσελίδα του WRC:www.wrc.com. Ωστόσο, θα πρέπει πρώτα να το "κατεβάσετε".